Τετράζιο

Το όρος Τετράζιο ή Τετράζι ή Νόμια (αρχ.) βρίσκεται στα βόρεια σύνορα της Μεσσηνίας με την Ηλεία και την Αρκαδία. Υψηλότερη κορυφή είναι ο Προφήτης Ηλίας (1389 μέτρα). Η δεύτερη ψηλότερη κορυφή έχει υψόμετρο 1195 μέτρα.

Έχει  διεύθυνση  ανατολή-δύση με  μήκος  20  χιλιόμετρα,  πλάτος  8-10  χιλιόμετρα και  έκταση  περίπου  220  τετραγωνικά χιλιόμετρα.  Προς τα βόρεια έχει σαφή όρια  με το όρος Μίνθη (κοιλάδα Νέδα) ενώ προς τα ανατολικά και τα νότια (όρος Λύκαιου και λόφοι Καλού Νερού-Δώριου αντίστοιχα) τα όρια δεν είναι τόσο σαφή.Georghiou, Kyriacos & Delipetrou, Pinelopi & Poulos, Serafeim & Ghionis, George & Alexopoulos, John. (2013). Scientific Report on the Geoenvironment, Terrestrial Habitats and Flora of Regions GR2330005, GR2550005 and GR2330008 of the NATURA 2000 Network. 10.13140/RG.2.1.4787.0326, (στα ελληνικά) σελ. 37.

Κάποιοι μελετητές  ταυτίζουν το Τετράζιο με το όρος Ελάιον που αναφέρει ο ΠαυσανίαςΣωκράτης Σ. Κουρσούμης: Ἐν ∆έραις καλουμέναις τῆς σφετέρας: Αναζητώντας μία αρχαία θέση και ένα ιερό στην βόρεια Μεσσηνία. Σελ. 9, 12, το οποίο τοποθετεί σε απόσταση τριάντα σταδίων «ἐς δεξιὰν» της Φιγαλείας.  Στη δυσπρόσιτη θέση «Πετρούλα/ Πισαηλιάς», στις νότιες παρυφές του Τετραζίου και αμέσως βορείως του οικισμού της μεσσηνιακής Άνω Μέλπειας, έχει ανακαλυφθεί δωρικός ναός (τέλη 6ου αι. π.χ.) αφιερωμένος πιθανόν στην Άρτεμι Δερεάτιδα  –  Ελεία.  

 Παραπομπές 

Κατηγορία:Βουνά της Μεσσηνίας
Κατηγορία:Γεωγραφικοί σχηματισμοί της Μεσσηνίας
Κατηγορία:Γεωγραφικοί σχηματισμοί της Πελοποννήσου